stanford-oval/wikipedia huggingface dataset:
บ็อบบี้ ฟาร์เรล
บอนนี เอ็ม.

ที่เยอรมัน​ ฟาร์เรลได้ทำงานประจำเป็นดีเจ​ จนกระทั่งได้พบกับแฟรงค์ ฟาเรียน โปรดิวเซอร์และนักแต่งเพลง​ชาวเยอรมัน​ ที่กำลังสร้างวงบอนนี เอ็ม.​ และกำลังหาตัวสมาชิกที่เป็นผู้ชาย​ โดยแฟรงก์​ ฟาเรียน​ ได้ให้ความสนใจในตัวบ็อบบี​ ฟาร์เรล 
และชักชวนฟาร์เรล เข้าวง ในปี ค.ศ.1976
อย่างไรก็ตามบทบาทของบ็อบบี ฟาร์เรล​ ก็คือนักเต้นในวง ส่วนเสียงร้องที่ฟาร์เรลร้องลิปซิงค์บนเวทีนั้น​ ​ในเวลาต่อมา​ แฟรงค์ ฟาเรียน ที่ทำหน้าที่เป็นโปรดิวเซอร์ได้เปิดเผยว่า เสียงร้องผู้ชายในเพลงของบอนนี​ เอ็ม.​ ตัวเขาที่เป็นโปรดิวเซอร์เป็นคนร้องเอง​ นอกจากนี้ลิซ มิตเชลล์​ สมาชิกหญิงของวงได้เปิดเผยว่าคนที่ทำหน้าที่ร้องเพลงและบันทึกเสียงส่วนใหญ่ในสตูดิโอ​ มีเพียงเธอและมาร์เซีย บาร์เร็ตต์​ สมาชิกอีกคนหนึ่งที่ร้องนำในเสียงผู้หญิง​ ส่วนเสียงร้องผู้ชายร้องและบันทึกเสียงโดยโปรดิวเซอร์และผู้แต่งเพลงของวงอย่างแฟรงค์​ ฟาเรียน
บ็อบบี ฟาร์เรล​ ถูกแฟรงค์​ ฟาเรียน​ ไล่ออกจากวงในปี​ ค.ศ. 1981 หลังจากที่วงออกอัลบั้มชุด Boonononoos ซึ่งสตูดิโออัลบั้มลำดับที่​ 5 เนื่องจากมีปัญหาความขัดแย้งกัน โดยบ็อบบี้ต้องการมีบทบาทในวงมากกว่าที่เป็นอยู่ และตำแหน่งของเขาถูกแทนที่ด้วยเรกจี​ ซิโบ​ นักแสดงภาพยนตร์ชาวกานา​ โดยภายหลังจากที่ถูกไล่ออก เขาพยายามเป็นศิลปินเดี่ยวแต่ไม่ประสบความสำเร็จ
ในปี1984 แฟรงค์ให้บ็อบบี้กลับมาเข้าวงอีกครั้ง เพื่อดึงความสนใจให้กลับมาสู่Boney M เช่นเดิม กับเพลง "Happy Song" ที่บ็อบบี้ได้ร้องท่อนแร็ปในช่วงแยกของเพลง และอยู่กับBoney M จนถึงปี1985 ที่เป็นปีสุดท้ายของวงกับชุด "Eye Dance"
หลังจากนั้นในปี 1991 บ็อบบี้ก็ได้ฟอร์มวง Boney M Featuring Bobby Farrell ขึ้นมา เพื่อออกทัวร์ตามคอนเสิร์ตต่างๆจนถึงปัจจุบัน โดยเขาเองยอมรับว่า ทำเพื่อหารายได้ เพราะหลังจากBoney M ยุบไป เขามีปัญหาเรื่องการเงินและความเป็นอยู่อย่างมาก โดยสาเหตุหลักมาจากการที่แฟรงค์ ฟาเรี่ยน ไม่ยอมให้ค่าRoyalty กับเขา เพราะเห็นว่าเขาไม่ได้มีส่วนร่วมในการบันทึกเสียงใดๆ (ซึ่ง เมซี่ย์ วิลเลี่ยมส์เองก็เจอปัญหานี้เช่นกัน)
ชีวิตส่วนตัวและการเสียชีวิต

ในปี​ ค.ศ.​ 1981 ฟาร์เรล ได้สมรสกับแจสมิน ชาบาน​ ซึ่งเป็นหญิงชาวมาซิโดเนีย-โรมานี​ โดยมีบุตรสาวคนแรกชื่อซานิลยา ฟาร์เรล​ ในปี​ ค.ศ.1983 และมีบุตรชายชื่อซานิน ฟาร์เรล​ ก่อนที่ต่อมาทั้งคู่จะหย่ากันในปี​ ค.ศ.​ 1995
บ็อบบี​ ฟาร์เรล​ เสียชีวิตในช่วงเช้าของวันพฤหัสบดีที่​ 30​ ธันวาคม​ ค.ศ.​ 2010 ที่โรงแรมแห่งหนึ่งในเมืองเซนต์ปีเตอร์สเบิร์ก​ ประเทศรัสเซีย ในขณะที่มีอายุ​ 61 ปี ​สาเหตุการเสียชีวิตเกิดจากภาวะหัวใจวาย ​โดยก่อนหน้าที่เขาจะเสียชีวิตเขาได้ขึ้นแสดงคอนเสิร์ตร่วมกับวงของเขาที่เซนต์ปีเตอร์สเบิร์กในวันพุธโดยหลังจากจบคอนเสิร์ตในช่วงค่ำเขาได้กล่าวกับเอเยนต์ส่วนตัวว่ารู้สึกไม่ค่อยสบาย​และหายใจไม่ค่อยออก​ จนกระทั่งถูกพนักงานของโรงแรมพบเป็นศพในช่วงเช้า​
หลังจากที่เขาเสียชีวิตร่างของเขาถูกฝังอยู่ในสุสาน​ Zorgvlied ในกรุงอัมสเตอร์ดัม​ ประเทศเนเธอร์แลนด์​ โดยซานิลยา ฟาร์เรล​ บุตรสาวของเขาเป็นผู้ชนะเลิศในการประกวดรายการ​ Grand Prize of the Netherlands ค.ศ.​ 2011 ประเภทดนตรีฮิปฮอป​
ผลงานเดี่ยวของบ็อบบี้ ฟาร์เรล

ซิงเกิล
1982: Polizei / A Fool In Love
1985: King OF Dancing / I See You
1987: Hoppa Hoppa / Hoppa Hoppa (Instrumental)
1991: Tribute To Josephine Baker
2004: Aruban Style (Mixes) S-Cream Featuring Bobby Farrell
2006: The Bump EP
2009: Bamboo Song
อัลบั้มเดี่ยว
1982: "Unreleased Album" (ทำกับวง Eruption แต่ไม่ได้ถูกวางขาย เพราะซิงเกิลที่วางขายเพื่อลองตลาดคือ Polizei / A Fool In Love ไม่ประสบความสำเร็จ
Bobby Farrell's Boney M. / Boney M. Featuring Bobby Farrell / Bobby Farrell Featuring Sandy Chambers
2000: The Best Of Boney M. (DVMore)
2001: Boney M. - I Successi (DVMore)
2001: The Best Of Boney M. (II) (compilation)
2001: The Best Of Boney M. (III) (compilation)
2005: Boney M. - Remix 2005 (featuring Sandy Chambers) (compilation) (Crisler)
2007: Boney M. - Disco Collection (compilation)
นี่คืออัลบั้มที่บ็อบบี้ ฟาร์เรลบันทึกเพลงของBoney M ขึ้นมาใหม่ ไม่ใช่อัลบั้มต้นฉบับของ Boney M.
แหล่งข้อมูลอื่น

เว็บไซต์อย่างเป็นทางการของ บ็อบบี้ ฟาร์เรล เก็บถาวร 2019-05-21 ที่ เวย์แบ็กแมชชีน
ฟังเพลง Polizei
ฟังเพลง King Of Dancing
จดหมายของนักบุญยอห์น ฉบับที่ 2

จดหมายของนักบุญยอห์น ฉบับที่ 2 (อังกฤษ: Second Epistle of John) เป็นหนังสือฉบับที่ 24 ของคัมภีร์ไบเบิลภาคพันธสัญญาใหม่ เป็นหนึ่งในเจ็ดจดหมายสากล อันได้แก่ จดหมายของนักบุญยากอบ จดหมายของนักบุญเปโตร ฉบับที่ 1 จดหมายของนักบุญเปโตร ฉบับที่ 2 จดหมายของนักบุญยอห์น ฉบับที่ 1 จดหมายของนักบุญยอห์น ฉบับที่ 2 จดหมายของนักบุญยอห์น ฉบับที่ 3 และจดหมายของนักบุญยูดา เนื่องจากจดหมายเหล่านี้ถูกส่งถึงคริสต์ศาสนิกชนทั่วไป ไม่ได้ระบุว่าเป็นคริสตจักรใด
หนังสือเล่มนี้แต่แรกเป็นจดหมาย ส่งถึงผู้รับที่ไม่ได้เอ่ยนาม เพียงแต่ถูกเรียกว่า ท่านสุภาพสตรีที่ทรงเลือกไว้และบรรดาบุตร ส่วนชื่อผู้เขียนก็ไม่ได้ระบุเช่นกัน แต่ผู้เขียนเรียกตนเองว่า ข้าพเจ้าผู้ปกครอง คริสตจักรในยุคแรกเชื่อต่อกันมาว่า ผู้เขียนคือยอห์นผู้นิพนธ์พระวรสาร ผู้เดียวกันกับที่ได้เขียนพระวรสารนักบุญยอห์นและจดหมายของนักบุญยอห์น ฉบับที่ 1 อันเป็นจดหมายฉบับแรกก่อนหน้านี้ด้วย จากการวิเคราะห์เนื้อหาในจดหมายโดยผู้เชี่ยวชาญแล้วพบว่า ในจดหมายของนักบุญยอห์น ฉบับที่ 1 และจดหมายของนักบุญยอห์น ฉบับที่ 2 มีเนื้อหาภายในจดหมายหลายข้อความที่คล้ายกัน เช่น 2 ยอห์น 5 กับ 1 ยอห์น 2:7, 2 ยอห์น 6 กับ 1 ยอห์น 5:3, 2 ยอห์น 7 และ 1 กับ 1 ยอห์น 4:2 - 3 และ 2 ยอห์น 12 กับ 1 ยอห์น 1:4 เป็นต้น ผู้เชี่ยวชาญจึงสรุปตรงกันว่าเป็นผู้เขียนคนเดียวกัน ช่วงเวลาในการเขียนจดหมายฉบับนี้น่าจะใกล้เคียงกับฉบับแรก นั่นคือช่วงปลายศตวรรษแรก หรือราวปีค.ศ. 90
ในช่วงคริสต์ศตวรรษแรก ทั้งอัครทูต มิชชันนารีต่างเดินทางไปยังสถานที่ต่าง ๆ เพื่อการประกาศข่าวดี เมื่อไปถึงยังเมืองใดก็จะเข้าไปพักในบ้านของคริสเตียนหรือผู้ที่เชื่อ ซึ่งก็จะได้รับการต้อนรับและดูแลจนกว่าจะเดินทางต่อไป ในช่วงนั้นได้มีผู้ที่สอนผิดหรือครูเทียมเกิดขึ้นด้วย พี่น้องคริสเตียนบางคนที่ไม่ได้ระมัดระวังก็ได้ต้อนรับคนเหล่านี้เข้าไปในบ้านของตน ยอห์นเป็นห่วงว่าคริสเตียนบางคนอาจจะต้อนรับครูเทียมเหล่านี้และถูกชักจูงให้หลงผิดได้ จึงเขียนจดหมายฉบับนี้ขึ้น
ยอห์นมีจุดประสงค์หลักสองประการในการเขียนจดหมายฉบับนี้ ประการแรกคือ ต้องการให้คริสเตียนดำเนินชีวิตตามพระบัญญัติของพระเจ้า นั่นคือ ให้เราทั้งหลายรักกันและกัน ในจดหมายยอห์นกล่าวถึงความสำคัญของความรักว่า การแสดงออกถึงความรักอันบริสุทธิ์หมายถึงการเชื่อฟังคำสั่งของพระเจ้า ดังนั้นคริสเตียนจึงต้องรักกันและกันฉันท์พี่น้อง
ประการที่สองคือ ต้องการให้คริสเตียนระมัดระวังและอย่าเกี่ยวข้องกับผู้ที่สอนผิด โดยยอห์นอ้างถึงความจริงที่ว่าพระเยซู พระบุตรพระเป็นเจ้าได้เสด็จมาบังเกิดเป็นมนุษย์ และกล่าวว่าผู้ใดที่ไม่รับความจริงข้อนี้ผู้นั้นเป็นผู้ล่อลวง
โครงร่าง

1. คำทักทาย 1 - 3
2. ข้อคิดเห็นเกี่ยวกับความรักและหลักข้อเชื่อที่ถูกต้อง 4 - 11
3. บทสรุป 12 - 13
ดูเพิ่ม

พันธสัญญาใหม่
จดหมายของนักบุญยอห์น ฉบับที่ 3

จดหมายของนักบุญยอห์น ฉบับที่ 3 (อังกฤษ: Third Epistle of John) เป็นหนังสือเล่มที่ 25 ของคัมภีร์ไบเบิลภาคพันธสัญญาใหม่ เป็นหนึ่งในเจ็ดจดหมายทั่วไป อันได้แก่ ยากอบ 1 เปโตร 2 เปโตร 1 ยอห์น 2 ยอห์น 3 ยอห์น และ ยูดา เนื่องจากจดหมายเหล่านี้ถูกส่งถึงคริสเตียนทั่วไป ไม่ได้ระบุว่าเป็นคริสตจักรใด
พระธรรมเล่มนี้แต่แรกเป็นจดหมาย ส่งถึงผู้รับที่มีชื่อว่า กายอัส (ผู้ซึ่งถูกอ้างถึงครั้งหนึ่งใน กิจการของอัครทูต 19:29) ส่วนชื่อผู้เขียนไม่ได้ระบุ แต่ผู้เขียนเรียกตนเองว่า ข้าพเจ้าผู้ปกครอง เช่นเดียวกันกับใน 2 ยอห์น คริสตจักรในยุคแรกเชื่อสืบกันมาว่าผู้เขียนคือนักบุญยอห์นผู้นิพนธ์พระวรสารซึ่งประพันธ์พระวรสารนักบุญยอห์น 1 ยอห์น และ2 ยอห์น อันเป็นจดหมายฉบับก่อนหน้านี้ด้วย จากการวิเคราะห์เนื้อหาในจดหมายโดยผู้เชี่ยวชาญแล้วพบว่า ใน 2 ยอห์น และ 3 ยอห์น มีเนื้อหาภายในจดหมายบางตอนที่ใช้ข้อความเดียวกัน เช่น "รักเนื่องในสัจจะ" ใน 2 ยอห์น 1 กับ 3 ยอห์น 1 หรือข้อความคล้ายกัน เช่น "ดำเนินตามสัจจะ" ใน 2 ยอห์น 4 กับ "ประพฤติตามสัจธรรม" ใน 3 ยอห์น 4 เป็นต้น นอกจากนี้รูปแบบของจดหมายยังเหมือนกันอีกด้วย ผู้เชี่ยวชาญจึงสรุปตรงกันว่าเป็นผู้เขียนคนเดียวกัน ช่วงเวลาในการเขียนจดหมายฉบับนี้น่าจะใกล้เคียงกับสองฉบับแรก นั่นคือช่วงปลายศตวรรษแรก หรือราวปีค.ศ. 90
กายอัสเป็นผู้นำในคริสตจักรแห่งหนึ่งและเป็นเพื่อนกับยอห์นผู้นิพนธ์พระวรสารด้วย ในจดหมายยอห์นได้เขียนชมเชยถึงความมีน้ำใจในการรับรองแขกของเขา ซึ่งแขกในความหมายของยอห์นหมายถึง ครูสอนพระคัมภีร์และผู้ที่เดินทางไปประกาศข่าวประเสริฐยังที่ต่าง ๆ ในขณะที่ผู้นำคริสตจักรในเอเชียที่ชื่อ ดิโอเตรเฟส ไม่ยอมรับรองพี่น้องเหล่านั้น แต่ได้กีดกันคนที่ต้องการจะรับรองเขา และไล่คนเหล่านั้นออกจากคริสตจักร นอกจากนี้ยังใส่ความยอห์นด้วยคำเลวทรามอีกด้วย
ยอห์นมีจุดประสงค์สองประการในการเขียนจดหมายฉบับนี้ ประการแรกคือ ต้องยกย่องชมเชยผู้ที่ประพฤติดี ซึ่งในจดหมายกล่าวถึงสองคน คนแรกคือ กายอัส เพราะมีน้ำใจในการรับรองแขก คนที่สองคือ เดเมตริอัส แม้ว่าในจดหมายจะไม่ได้ระบุว่า เดเมตริอัส ประพฤติดีเรื่องใด แต่คาดว่าน่าจะดีมากจนสามารถเอาเป็นเยี่ยงอย่างได้ จากที่ยอห์นกล่าวว่า ทุกคนก็เป็นพยานให้เดเมตริอัส ข้าพเจ้าเองก็เป็นพยานด้วย
ประการที่สองคือ ต้องการต่อว่าผู้ที่ประพฤติไม่ดี ในจดหมายกล่าวถึง ดิโอเตรเฟส เพราะไม่ยอมต้อนรับพี่น้องที่เดินทางไปประกาศข่าวประเสริฐ ยอห์นถึงกับกล่าวว่า ถ้าข้าพเจ้ามา ข้าพเจ้าจะเผยพฤติกรรมของเขา
โครงร่าง

1. คำทักทาย 1 - 4
2. เตือนสติให้ดำเนินชีวิตอย่างคริสเตียน 5 - 12
3. บทสรุป 13 - 14
ดูเพิ่ม

พันธสัญญาใหม่
บ็อกเซอร์

| --- | --- |
บ็อกเซอร์สีดำ
ถิ่นกำเนิดพันธุ์
ถิ่นกำเนิด: เยอรมนี
มาตรฐานพันธุ์
น้ำหนัก: 25–37 กิโลกรัม
ส่วนสูง: 53–64 เซนติเมตร
ลักษณะขน: สั้นเรียบ
สีขน: ดำ แดง แทน หน้าดำ
พันธุ์สุนัข
ด ค ก
สุนัขบ็อกเซอร์ (อังกฤษ: Boxer) มีแหล่งกำเนิดในประเทศเยอรมนี เป็นสุนัขในสายพันธุ์ของบุลด็อก ซึ่งจัดเป็นสายพันธุ์ที่ใช้ล่าหมีและวัว เหมาะสำหรับใช้เป็นสุนัขคุ้มกันและเฝ้าบ้าน มีความอดทนสูง มีความซื่อสัตย์ต่อเจ้าของและสมาชิกในครอบครัว
ขนาดและรูปร่าง

บ็อกเซอร์เพศผู้มีส่วนสูงประมาณ 56–64 เซนติเมตร เพศเมียมีส่วนสูงประมาณ 53–61 เซนติเมตร เพศผู้หนักประมาณ 29–37 กิโลกรัม เพศเมียหนักประมาณ 25–32 กิโลกรัม มีขนสั้นเรียบ มีสีดำ แดง แทน ใบหน้าแต้มดำ มีอายุเฉลี่ย 10–12 ปี
ประวัติ

บ็อกเซอร์มีถิ่นกำเนิดในประเทศเยอรมนี ผู้เลี้ยงมักนำไปใช้ล่าหมีและวัว ต่อมาบ็อกเซอร์กลายเป็นสุนัขคุ้มกันและป้องกันภัยในทางการทหารและตำรวจ หรืออาจจะเลี้ยงไว้เป็นเพื่อนในบ้านก็ยังได้
ลักษณะนิสัย

บ็อกเซอร์มีความอดทนสูงและปกป้องเด็ก ๆ ได้ บ็อกเซอร์ชอบที่จะเข้าร่วมกิจกรรมกับสมาชิกในครอบครัวที่เป็นเจ้าของ ไม่ว่าตัวมันจะอายุมากเพียงใด มีนิสัยที่รักสนุก ร่าเริงมาก อารมณ์คงที่ ไม่ก้าวร้าวแม้จะถูกรบกวน ไม่ขี้อาย ค่อนข้างเชื่อฟังคำสั่งและฝึกง่าย มีความซื่อสัตย์ จงรักภักดีต่อเจ้านายและคนในครอบครัว
การดูแล

ในเรื่องของการให้อาหารนั้น บ็อกเซอร์เป็นสุนัขที่กินค่อนข้างง่าย ผู้เลี้ยงสามารถให้อาหารทั่วไปได้ตามความเหมาะสม ในเรื่องของการดูแลทำความสะอาดนั้น ควรอาบน้ำสัปดาห์ละหนึ่งครั้ง หลังอาบหรือพาไปตากฝนแล้วควรเช็ดตัวให้แห้ง เพราะจะเสี่ยงต่อการเป็นโรครูมาติสม์ ผู้เลี้ยงควรมีสถานที่อบอุ่นให้สุนัขบ็อกเซอร์หลับนอน (ควรเป็นภายในบ้าน) และควรพาสุนัขออกกำลังกายอย่างสม่ำเสมอ
ผู้เลี้ยงที่เหมาะสม

ควรเป็นผู้ที่มีเวลาในการดูแลสุนัขทั้งในเรื่องของความสะอาดและสุขภาพ รวมถึงต้องมีเวลาที่จะเล่นกับสุนัข เพราะบ็อกเซอร์เป็นสุนัขที่มีความตื่นตัวสูงต้องการเล่นเจ้าของตลอดเวลา
ข้อควรจำ

ควรหลีกเลี่ยงการผสมเพื่อให้ได้สุนัขบ็อกเซอร์สีขาว เพื่อไม่ให้เกิดลูกสุนัขที่หูหนวก (สุนัขหูหนวกเป็นข้อบกพร่องร้ายแรง) เพราะบ็อกเซอร์สีขาวมีความเสี่ยงที่จะเป็นโรคมะเร็งเพราะสภาวะอากาศ
| ด ค กสุนัขที่กำเนิดขึ้นในประเทศเยอรมนี |
| --- | --- | --- |
| สุนัขล่าเนื้อ |  Bavarian Mountain Hound  German Hound  Hanover Hound  Westphalian Dachsbracke  |  |
| สุนัขล่าเหยื่อ |  German Longhaired Pointer  German Roughhaired Pointer  German Shorthaired Pointer  German Spaniel  German Wirehaired Pointer  Large Münsterländer  พูเดิล  Pudelpointer  Small Münsterländer  Weimaraner  |  |
| สุนัขต้อนฝูงสัตว์ |  เยอรมันเชเพิร์ด  Old German herding dogs  |  |
| สุนัขดิน |  ดัคส์ฮุนท์  Jagdterrier  Miniature Schnauzer  |  |
| สุนัขพันธุ์เล็ก |  Affenpinscher  Miniature Pinscher  พอเมอเรเนียน  |  |
| อื่น |  บ็อกเซอร์  Dobermann  Eurasier  German Pinscher  German Spitz  Giant Schnauzer  เกรตเดน  Hovawart  Keeshond  Kromfohrländer  Leonberger  ร็อตไวเลอร์  Standard Schnauzer  |  |
| สูญพันธุ์ |  Bullenbeisser  |  |
จดหมายของนักบุญยอห์น ฉบับที่ 1

จดหมายของนักบุญยอห์น ฉบับที่ 1 (อังกฤษ: 1 John) เป็นหนังสือฉบับที่ 23 ของคัมภีร์ไบเบิลภาคพันธสัญญาใหม่ เป็นหนึ่งในเจ็ดจดหมายสากล อันได้แก่ จดหมายของนักบุญยากอบ จดหมายของนักบุญเปโตร ฉบับที่ 1 จดหมายของนักบุญเปโตร ฉบับที่ 2 จดหมายของนักบุญยอห์น ฉบับที่ 1 จดหมายของนักบุญยอห์น ฉบับที่ 2 จดหมายของนักบุญยอห์น ฉบับที่ 3 และจดหมายของนักบุญยูดา เนื่องจากจดหมายเหล่านี้ถูกส่งถึงคริสต์ศาสนิกชนทั่วไป ไม่ได้ระบุว่าเป็นคริสตจักรใด
หนังสือเล่มนี้แต่แรกเป็นจดหมาย ซึ่งแม้ว่าจะไม่ได้ระบุชื่อผู้เขียนว่าเป็นใคร แต่คริสตจักรในยุคแรกเชื่อต่อกันมาว่า ผู้เขียนคือยอห์นผู้นิพนธ์พระวรสารที่ได้เขียนพระวรสารนักบุญยอห์น อันเป็นหนึ่งในสี่พระวรสาร และจากการวิเคราะห์เนื้อหาในจดหมายโดยผู้เชี่ยวชาญแล้วพบว่า ทั้งตอนเริ่มต้นของจดหมายและเนื้อหาภายในจดหมายถึง 11 ประโยคคล้ายกันกับในพระวรสารนักบุญยอห์น ผู้เชี่ยวชาญจึงสรุปตรงกัน ช่วงเวลาในการเขียนจดหมายฉบับนี้ยากที่จะระบุให้ชัดเจนได้ แต่จากหลักฐานอื่น ๆ ประกอบ พอจะคาดได้ว่าเป็นช่วงปลายศตวรรษแรก หรือราวปีค.ศ. 90
ในช่วงศตวรรษแรกได้มีผู้ที่สอนผิดหรือครูเทียมเกิดขึ้นมาก คนเหล่านี้ชักจูงคริสเตียนในยุคแรกให้หลงผิดไป โดยการปฏิเสธความเป็นมนุษย์ของพระเยซู ยอห์นผู้นิพนธ์พระวรสารจึงเขียนจดหมายฉบับนี้ขึ้น เพื่อแก้ไขความเข้าใจผิดของผู้เชื่อบางกลุ่มให้ถูกต้อง โดยการเป็นพยานถึงการคืนพระชนม์ของพระเยซูและเปิดโปงความเสื่อมศีลธรรมของเหล่าครูเทียมนั้น
ยอห์นมีจุดประสงค์สามประการในการเขียนจดหมายฉบับนี้ ประการแรกคือ ต้องการไม่ให้คริสต์ศาสนิกชนหลงไปตามคำสอนผิดจากครูเทียม ยอห์นกล่าวถึงการจะสังเกตว่าใครอยู่ฝ่ายพระเยซูนั้น ให้พิจารณาจากการประพฤติร่วมกับคำพูดด้วย เช่น ผู้ที่กล่าวว่า ข้าพเจ้าคุ้นกับพระองค์ แต่ไม่ได้ประพฤติตามพระบัญญัติของพระองค์ ผู้นั้นเป็นคนพูดมุสา หรือในอีกตอนหนึ่งที่ว่า ผู้ที่ปฏิเสธว่าพระเยซูไม่ใช่พระคริสต์ ผู้ใดที่ปฏิเสธพระบิดาและพระบุตร ผู้นั้นแหละเป็นปฏิปักษ์ของพระคริสต์ เป็นต้น
ประการที่สองคือ ต้องการให้คริสเตียนเชื่อมั่นในความรอดของตนเอง ยอห์นกล่าวถึงเรื่องของชีวิตนิรันดร์ในพระคริสต์ เพื่อให้คริสเตียนมั่นใจในชีวิตหลังความตาย ซึ่งยอห์นมั่นใจมาก เพราะเห็นมากับตาตนเองแล้วว่า พระเยซูฟื้นคืนชีวิตได้ ส่วนในเรื่องการทูลขอจากพระเจ้า ยอห์นกล่าวว่า ทูลขอสิ่งใดที่เป็นพระประสงค์ของพระองค์ พระองค์ก็โปรดฟัง เพื่อไขข้อข้องใจที่บางคนทูลขอแล้วไม่ได้รับ
ประการสุดท้ายคือ ต้องการให้คริสเตียนประพฤติต่อกันด้วยความรักที่บริสุทธิ์ ในเรื่องนี้ยอห์นได้เขียนไว้หลายตอนด้วยกันในจดหมาย แต่ตอนที่น่าประทับใจที่สุด น่าจะเป็นคำกล่าวที่ว่า "ถ้าผู้ใดว่า 'ข้าพเจ้ารักพระเจ้า' และใจยังเกลียดชังพี่น้องของตน ผู้นั้นก็เป็นคนพูดมุสา เพราะว่าผู้ที่ไม่รักพี่น้องของตนที่แลเห็นแล้ว จะรักพระเจ้าที่ไม่เคยเห็นไม่ได้"
โครงร่าง

1. การดำเนินชีวิตคริสเตียน 1:1 - 2:2
2. ดำเนินชีวิตในสามัคคีธรรมกับพระเจ้า 2:3 - 29
3. ดำเนินชีวิตโดยไม่ข้องแวะกับบาป 3:1 - 24
4. ดำเนินชีวิตในความรัก 4:1 - 21
5. ดำเนินชีวิตด้วยความมั่นใจในพระเจ้า 5:1 - 21
ดูเพิ่ม

พันธสัญญาใหม่
| ด ค กจดหมายของนักบุญยอห์น ฉบับที่ 1 |
| --- | --- |
บุคคล:  คาอิน  พระเยซู 
คำศัพท์/วลี:  ศัตรูของพระคริสต์  Johannine Comma (Comma Johanneum) 
เกี่ยวข้อง:  ผู้เขียน  ความผันแปรของต้นฉบับ 
ต้นฉบับ:  Greek Text  Latin Vulgate  Wycliffe Version  King James Version  American Standard Version  World English Version
จดหมายของนักบุญยูดา

จดหมายของนักบุญยูดา (อังกฤษ: Epistle of Jude) เป็นหนังสือเล่มที่ 26 ในคัมภีร์ไบเบิลภาคพันธสัญญาใหม่ เป็นหนึ่งในเจ็ดจดหมายทั่วไป อันได้แก่ ยากอบ 1 เปโตร 2 เปโตร 1 ยอห์น 2 ยอห์น 3 ยอห์น และ ยูดา เนื่องจากจดหมายเหล่านี้ถูกส่งถึงคริสตชนทั่วไป ไม่ได้ระบุว่าเป็นคริสตจักรใด
แต่เดิมพระธรรมเล่มนี้เป็นจดหมายส่วนตัว ผู้เขียนระบุชื่อของตนเองชัดเจนตั้งแต่ตอนต้นว่าเป็น ยูดา ทั้งยังบอกด้วยว่าเป็น น้องของ ยากอบ เมื่อวิเคราะห์เนื้อหาในจดหมายรวมกับหลักฐานอื่น ๆ แล้ว เชื่อได้ว่าผู้เขียนคือยูดาน้องชายของพระเยซู จดหมายถูกส่งถึงผู้รับที่ไม่ได้ระบุชื่อ แต่ถูกเรียกว่า "คนทั้งหลายที่พระองค์ได้ทรงเรียกไว้" ซึ่งน่าจะเป็นคริสเตียนทั่วไปที่กระจัดกระจายอยู่ในจักรโรมัน ช่วงเวลาในการเขียนจดหมายฉบับนี้น่าจะอยู่ในราวปีค.ศ. 65
จากเนื้อหาในจดหมายของยูดากล่าวว่า ในตอนแรกตั้งใจจะเขียนถึงเรื่องของความรอด แต่ต่อมาเปลี่ยนใจภายหลังเป็นการเขียนถึงเรื่องหลักคำสอนแทน เนื่องจากในช่วงที่ ยูดา กำลังเขียนจดหมายนั้น ได้มีอันตรายกำลังคุกคามคริสตจักรอยู่ แต่ไม่ใช่เรื่องการถูกกดขี่ข่มเหงจากภายนอกของผู้ที่ไม่เชื่อ กลับเป็นเรื่องความเชื่อที่ถูกบิดเบือนไปโดยผู้ที่สอนผิด ยูดา คิดว่าเป็นเรื่องจำเป็นที่ต้องเขียนจดหมายเพื่อเตือนสติและให้ระมัดระวังคนเหล่านั้น
หนึ่งในคำสอนผิดที่เกิดขึ้นในช่วงนั้น ซึ่งอันตรายมากต่อการดำเนินชีวิตของคริสเตียนคือ คำสอนที่ว่า ในเมื่อผู้ที่เชื่อพระเยซูแล้วได้รับความรอด ความผิดบาปทั้งหมดได้รับการอภัยโดยพระกิตติคุณ ดังนั้นผู้ที่เชื่อจึงสามารถทำบาปได้อย่างอิสรเสรี ยูดา ใช้ถ้อยคำอย่างรุนแรงเมื่อกล่าวถึงผู้ที่สอนผิดในลักษณะนี้ว่า "เขาเหล่านั้นเป็นคนอธรรม ที่ถือเอาพระคุณของพระเจ้าของเราเป็นเหตุให้กระทำความชั่วช้าลามก" ในบางตอนของจดหมายเปรียบเทียบคนเหล่านี้กับ "สัตว์เดียรัจฉานที่ไม่มีความคิด"
ในจดหมายขนาดสั้นฉบับนี้ ยูดา มีวัตถุประสงค์ในการเขียนอยู่สองประการ ประการแรกคือ ต้องการตักเตือนให้คริสเตียนยึดมั่นในความเชื่อ อย่าฟังผู้สอนเสียทุกคน แต่ให้เชื่อฟังผู้ที่ไว้วางใจได้ มิฉะนั้นจะตกเป็นเหยื่อของผู้ที่เข้ามาล่อลวง ในส่วนนี้ ยูดา ได้อ้างถึงการกระทำในอดีตของผู้ที่ประพฤติผิดบางคน เช่น ชาวเมืองโสโดม เมืองโกโมราห์ คาอินและบาลาอัม เป็นต้น
ประการที่สองคือ ต้องการตักเตือนให้ดำเนินชีวิตคริสเตียนอย่างเหมาะสม เช่น "จงสร้างตัวของท่านขึ้นบนหลักคำสอนอันบริสุทธิ์" "จงอธิษฐานในพระวิญญาณบริสุทธิ์" และ "จงรักษาตัวไว้ให้ดำรงในความรักของพระเจ้า" เป็นต้น
โครงร่าง

1. คำทักทาย 1 - 2
2. ปกป้องความเชื่อ 3 - 4
3. ตัวอย่างคนชั่วที่ให้ร้ายพระกิตติคุณ 5 - 16
4. คำสั่งสอนในเชิงปฏิบัติ 17 - 25
ดูเพิ่ม

พันธสัญญาใหม่
บูมเมอแรง เอเชียตะวันออกเฉียงใต้

| --- | --- |

ประเทศ:  ฮ่องกง
พื้นที่แพร่ภาพ:  ฮ่องกง    อินโดนีเซีย  ไทย  มาเก๊า    มาเลเซีย    มัลดีฟส์   ฟิลิปินส์   สิงคโปร์    ศรีลังกา    เวียดนาม    ไต้หวัน
คำขวัญ: Home of the Greatest Toons of All Time
แบบรายการ
ระบบภาพ: 1080i (HDTV)
ความเป็นเจ้าของ
เจ้าของ: ระบบแพร่สัญญาณเทอร์เนอร์ (ในเครือของไทม์วอร์เนอร์)
ช่องรอง: การ์ตูนเน็ตเวิร์ก , ทีซีเอ็ม, บูมเมอแรง (ประเทศไทย)
ประวัติ
เริ่มออกอากาศ: 1 กันยายน พ.ศ. 2548 (19 ปี) (ออริจินอล)   1 มกราคม พ.ศ. 2558 (9 ปี) (รีแบรนด์)
ยุติออกอากาศ: 1 ธันวาคม พ.ศ. 2555 (11 ปี) (ออริจินอล)    28 กรกฎาคม พ.ศ. 2566 (1 ปี) (รีแบรนด์)
แทนที่โดย: ทูนามิ
ลิงก์
เว็บไซต์: www.boomerang.asia
ออกอากาศ

เคเบิลทีวี
StarHub TV (สิงคโปร์): ช่อง 317 (HD)
 
บูมเมอแรง เอเชียตะวันออกเฉียงใต้ (อังกฤษ: Boomerang Southeast Asia) เป็นสถานีโทรทัศน์การ์ตูน มีรูปแบบมาจากบูมเมอแรง สหรัฐอเมริกา แพร่ภาพในประเทศไทย เวียดนาม ฮ่องกง อินโดนีเซีย มาเลเซีย สิงคโปร์ ฟิลิปินส์ ศรีลังกา และมัลดีฟส์ ภายใต้การบริหารของระบบแพร่สัญญาณเทอร์เนอร์ บริษัทในเครือของ ไทม์ วอร์เนอร์ ซึ่งมีสำนักงานศูนย์อยู่ที่ฮ่องกง เริ่มต้นออกอากาศเมื่อวันที่ 1 กันยายน 2548 - 30 พฤศจิกายน 2555 โดยมีช่อง ทูนามิเอเชีย มาแทนที่
ประวัติบูมเมอแรง เอเชียตะวันออกเฉียงใต้

บูมเมอแรง เอเชียตะวันออกเฉียงใต้ เป็นสถานีโทรทัศน์เครือข่ายของบูมเมอแรง มีต้นแบบมาจากบูมเมอแรง สหรัฐอเมริกา เป็นช่องการ์ตูนคลาสิกที่แยกออกมาจากช่อง การ์ตูนเน็ตเวิร์ค ออกอากาศในกลุ่มประเทศเขตเอเชีย โดยมีศูนย์กลางอยู่ที่ฮ่องกง และส่งสัญญาณผ่านดาวเทียม มายังประเทศต่างๆในภูมิภาค
ในอดีต ช่องการ์ตูนเน็ตเวิร์ก เคยฉายการ์ตูนคลาสิกในยุค 60 - 90 เหมือนที่ช่องบูมเมอแรงฉายในปัจจุบัน แต่ในปัจจุบัน การ์ตูนเน็ตเวิร์กได้นำการ์ตูนแอนิเมชั่นใหม่ ๆ เข้ามาฉาย จึงได้ตัดการ์ตูนคลาสิกเก่า ๆ ออก แต่การ์ตูนคลาสิกยังคงได้รับความนิยมจากผู้ชม จึงได้เพิ่มช่วง บูมเมอแรง เป็นช่วงพิเศษในช่องการ์ตูนเน็ตเวิร์ก ตั้งแต่ปี พ.ศ. 2535 - พ.ศ. 2542 ซึ่งฉายการ์ตูนคลาสิกเก่า ๆ แต่เนื่องจากการ์ตูนนั้นมีมากมายหลายเรื่อง ไทม์ วอร์เนอร์ จึงเปิดช่องบูมเมอแรงเมื่อวันที่ 1 เมษายน พ.ศ. 2543 โดยนำช่วงพิเศษบูมเมอแรงในการ์ตูนเน็ตเวิร์กออกมาทำเป็นสถานีโทรทัศน์ช่องการ์ตูนช่องใหม่อย่างเต็มรูปแบบ
3 พฤศจิกายน พ.ศ. 2550 ได้มีการเปลี่ยนแปลงรูปแบบรายการและโลโก้ของช่องใหม่ โดยให้เหมือนกับช่องบูมเมอแรงสหรัฐอเมริกา
ต่อมา บูมเมอแรงเอเชียตะวันออกเฉียงใต้ ยุติออกอากาศในวันที่ 1 ธันวาคม พ.ศ. 2555 และมีช่องการ์ตูนช่องใหม่ชื่อว่า "ทูนามิ" มาแทนที่ และมีกำหนดการรีแบรนด์เครือข่ายช่องบูมเมอแรงทั่วโลก ในวันที่ 1 มกราคม พ.ศ. 2558
ในวันที่ 1 มกราคม พ.ศ. 2558 บูมเมอแรงเอเชียตะวันออกเฉียงใต้ ได้กลับมาออกอากาศอีกครั้ง
28 กรกฎาคม พ.ศ 2566 บูมเมอแรงเอเชียตะวันออกเฉียงใต้ ได้ยุติออกอากาศเป็นครั้งที่ 2 และถูกแทนที่โดย การ์ตูนนิโต้
บูมเมอแรง ในประเทศไทย

บทความหลัก: บูมเมอแรง (ประเทศไทย)
1 สิงหาคม พ.ศ. 2556 ได้เปิดตัวช่อง บูมเมอแรงประเทศไทย ออกอากาศทางดาวเทียมไทยคม 6A โดยมีรูปแบบมาจากบูมเมอแรง เอเชียตะวันออกเฉียงใต้ และออกอากาศเป็นภาษาไทยอย่างเต็มรูปแบบวันที่ 14 สิงหาคม พ.ศ. 2556
ในอดีตบูมเมอแรงในประเทศไทยรับสัญญาณจาก บูมเมอแรง เอเชียตะวันออกใต้ แพร่ภาพออกอากาศอยู่ในเคเบิลทีวีท้องถิ่น โดย ไทม์ วอร์เนอร์ ได้มอบสิทธิการแพร่ภาพช่องบูมเมอแรงประเทศไทยให้กับ “บริษัท พี.เซาท์เทอร์นเน็ทเวอร์ค จำกัด”  หรือ "พีเอสเอ็น" เป็นผู้ถือสิทธิในประเทศไทย โดยการขายช่องรายการให้กับผู้ประกอบการเคเบิลท้องถิ่น ไปแพร่ภาพให้กับสมาชิก
การ์ตูนที่ฉายในทางบูมเมอแรง เอเชียตะวันออกเฉียงใต้

2 Stupid Dogs
The 13 Ghosts of Scooby-Doo
The Addams Family
Alf
Alvin and the Chipmunks
Astro and the Space Mutts
Atom Ant
Atomic Betty
Augie Doggie and Doggie Daddy
Birdman and the Galaxy Trio
The Bugs and Daffy Show
Captain Caveman and the Teen Angels
The Captain Planet Series
Captain Planet and the Planeteers
The New Adventures of Captain Planet
Casper and the Angels
Cave Kids
The Centurions
Challenge of the GoBots
Dastardly and Muttley in their Flying Machines
The Droopy Dog Series
Droopy Dog|The Droopy Dog Show
Droopy: Master Detective
Dumb and Dumber
Dynomutt, Dog Wonder
Fangface
Fantastic Four (ปี 1967)
Fantastic Max
The Flintstones Series
The Flintstones
The Flintstone Kids
The Pebbles and Bamm-Bamm Show
Frankenstein Jr. and The Impossibles
The Funky Phantom
The Great Grape Ape Show
Hanna-Barbera's Cartoon Corral
Heathcliff and Marmaduke & Heathcliff and Dingbat
Help! It's the Hair Bear Bunch
The Herculoids
Hong Kong Phooey
Huckleberry Hound
Inch High, Private Eye
Jabberjaw
The Jetsons
Jonny Quest
The Josie and the Pussycats Series
Josie and the Pussycats
Josie and the Pussycats in Outer Space
Lippy the Lion & Hardy Har Har
Little Red Tractor
The Looney Tunes Show
Magilla Gorilla
Matt's Monters
Monchhichis
Mr. T
MGM (การ์ตูนสั่นของค่าย เอ็มจีเอ็ม)
The New Shmoo
Pac-Man
Paddington Bear
Paw Paws
The Perils of Penelope Pitstop
Police Academy
The Popeye Series
The All-New Popeye Show
The Popeye Show
Postman Pat
Postman Pat : Special Delivery Service‎
Guest with Jess
Pound Puppies
The Pirates of Dark Water
Pixie & Dixie
Quick Draw McGraw
The Real Adventures of Jonny Quest
Richie Rich
Scooby-Doo
A Pup Named Scooby-Doo
Laff-A-Lympics
The New Scooby-Doo Movies
The New Scooby-Doo Mysteries
Scooby-Doo and Scrappy-Doo
Scooby-Doo, Where Are You!
Sealab 2020
Secret Squirrel
Shirt Tales
The Smurfs
Snagglepuss
The Snorks
Space Ghost
Speed Buggy
SWAT Kats
Sylvester and Tweety Mysteries
Tom and Jerry Kids
Top Cat
Wacky Races
Winx Club
Wait Till Your Father Gets Home
Wally Gator
Yakky Doodle
The Yearling
The Yogi Bear Series
The New Yogi Bear Show
Yo Yogi!
Yogi's Gang
Yogi's Space Race
Yogi's Treasure Hunt
Young Robin Hood
โลโก้

| 1 กันยายน 2548 -  2 พฤศจิกายน 2550 | 3 พฤศจิกายน 2550 - 30 พฤศจิกายน 2555 | 1 มกราคม 2558 เป็นต้นไป |
| --- | --- | --- |
ดูเพิ่ม

บูมเมอแรง (สถานีโทรทัศน์)
บูมเมอแรง (ประเทศไทย)
ทูนามิเอเชียตะวันออกเฉียงใต้
การ์ตูนเน็ตเวิร์คเอเชียตะวันออกเฉียงใต้
แหล่งข้อมูลอื่น

เว็บไซต์ เทิร์นเนอร์บรอดแคสติง เก็บถาวร 2011-02-24 ที่ เวย์แบ็กแมชชีน
เว็บไซต์ การ์ตูนเน็ตเวิร์ค
เว็บไซต์ บูมเมอแรง เอเชียและออสเตรเลีย